《自武宁舍舟度岭投宿南山寺》
宋代·李彭

水落晚滩涩，云生寒岭昏。舍舟步崎峰，郁萝陟松门。

孤烟望墟落，浮林自一源。野杓方屡渡，槿篱时扣阍。

弄孙何许翁，夷面复鸟言。问津了不解，路穷斜谷分。

暝投古兰若，钟磬清尘根。犹疑武陵客，误宿桃花村。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。